HOOLEKOGU KOOSOLEKU PROTOKOLL

Lindi 22.05.2018 nr 4. 2017/2018 õa.

Koosolek algas kell 18.00, lõppes kell 21.00

Koosolekut juhatas Annely Kingo

Protokollis Annely Kingo

* Koosolekust võtsid osa hoolekogu liikmed: Annely Kingo, Merle Jantson, Kati Niibo, Riine Alas, Haidi Väljas, Kärt Jürgens, Marika Linkrus, Kaire Kiivit, Priit Annus
* Koosolekul osales: kooli direktor Ulla Orgusaar

PÄEVAKORD:

1. Idee muuta kool 6-klassiliseks
2. Hoolekogude koosolek Pärnus
3. Rahulolu-uuringu tutvustus
4. Muudatused kodukordadesse
5. Täiendava ametikoha vajadus
6. Jooksvad küsimused

1.Idee muuta kool 6-klaasiliseks.

KUULATI: Merle Jantsonit, kes tutvustas kogukonna soovi muuta kool 6 klassiliseks. Olemasolevad kooli ruumid ei võimalda täiendavate klasside paigutamist. Ka lasteaias võiks olla üks rühm juures, see annab võimaluse ühtlustada rühmades laste vanust.

KUULATI: Priit Annus´t, kes andis teada et Pärnu linnal on koostamisel uus arengukava ning praegu on õige moment soovidest ja vajadustest rääkida. Kooli suurendamisel on vaja juurdeehitust.

OTSUSTATI: Tuleb konsulteerida maja projekteerinud arhitektiga ning arutada erinevaid ehitusliku laienemise võimalusi. Arutada laienemist ka Pärnu linnavalitsuses ning kirjutada laienemine arengukavasse sisse.

2.Hoolekogude koosolek Pärnus.

KUULATI: Annely Kingot, kes tutvustas 04.04.2018 Pärnus toimunud koosolekul räägitut. Koosoleku peamisteks teemadeks olid lasteaedade renoveerimine, abiõpetajate palgad. Hetkel pole näha, et õpetaja abi palgad tõuseksid. Riigikogul oleks vaja vastu võtta uus koolieelsete lasteasutuste seadus, millega kehtestatakse õpetajaabidele kvalifikatsiooni nõuded. Abilinnapea Marko Šorin tutvustas linna ja hariduse arenguid. Lasteaedade kohatasude ühtlustumisel arvestatakse linna ja valdade ühinemislepingus kokku lepitust, mille kohaselt on linna jaotatud 3 hinnatsooni ( kesklinn, lähiümbrus ja kaugem tsoon).

Annely Kingo tõstatas koosolekul küsimuse nn „lamava politseiniku“ paigaldamiseks kooli ees asuvale teele. Koolimajast mööda sõitvad autod ei vähenda kiirust. „ Lamav politseinik“ vähendaks autode kiirust ning lastel oleks turvalisem teed ületada. Linnavalitsusest öeldi, et selle paigaldamisega peab tegelema Audru osavald.

OTSUSTATI: Priit Annus hakkab uurima „lamava politseiniku“ paigaldamise võimalusi.

3. Rahulolu-uuringu tulemused

KUULATI: Ulla Orgusaar tutvustas lasteaia ja kooli lastevanematele ning õpilastele korraldatud rahulolu-uuringu tulemusi. Üldiselt arvatake koolist ja lasteaiast hästi. Probleemiks peetakse laste omavahelisi suhteid.

4. Muudatused kodukordadesse

KUULATI: Ulla Orgusaart, kes rääkis vajadusest viia sisse muudatused kodukordadesse. On tulnud ettepanekud lisada kodukordadesse järgmised muudatused:

- laste pildistamine. Kui mõni lapsevanem ei soovi oma lapse pildistamist, siis tuleb sellest õpetajatele teada anda ning pilte tehes ka arvestatakse sellega.

- lapsevanem vastutab 24/7 oma lapse eest.

- kui õpilane ei osale õppeekskursioonil, siis organiseeritakse talle õppetöö kohandatud tunniplaani alusel. Vajadusel leitakse asendusõpetaja.

- koolis pakutava ootesöögi tasu peavad lapsevanemad maksma ette st järgmise kuu söögipäevade arvu kalkuleerib lapsevanem ning teeb saadud summas ülekande Pärnu Linnavalitsuse kontole. Kui raha on laekumata, siis ei saa ka laps süüa.

OTSUSTATI: Ulla Orgusaar valmistab ette kodukordade muudatused. Hoolekogu kinnitab muudatused. Muudatused jõustuvad alates 01.09.2018.

5. Täiendava ametikoha vajadus

KUULATI: Kärt Jürgensoni, kes tundis muret, et direktori tööülesanded on hetkel liiga laialivalguvad (alates elektripirnide vahetusest kuni eelarve koostamiseni). Seoses Audru valla ühinemisega Pärnu linnaga on direktori töömaht suurenenud. Oleks vaja luua täiendav ametikoht (nt juhiabi), et saaks osa praeguseid direktori tööülesandeid ära delegeerida. See annab võimaluse töö ja- meelerahu säilimiseks.

OTSUSTATI: Priit Annus selgitab linnavalitsuses täiendava töökoha loomise vajadust. Täiendav töökoht luua võimalusel alates 01.08.2018.

1. Jooksvad küsimused
	1. Lõpupeod toimuvad järgmiselt: lasteaias 31.05.2018 kell 13.00 ning koolis 12.06.2018 kell 9.00.
	2. Lapsevanemate poolt on tulnud väga positiivne tagasiside selleaastase kevadpeo kohta. Üritus oli väga hästi korraldatud.
	3. 2018/2019 õppeaasta algab aktusega 01.09.2018 (laupäeval).
	4. Lastevanemate poolt on tulnud ettepanek mitte pakkuda lastele joogiks punast värvi morssi. Osadel lastel põhjustab see allergiat. Võimalusel kasutada isevalmistatud õunamahla.
	5. Kui lasteaialapsi viiakse paadiga merele, siis peaks sellest lapsevanemaid teavitama, et lapsed oleksid ilmastikule ja mereoludele vastavalt riietatud.

Annely Kingo

koosoleku juhataja/protokollija